*Likumprojekts*

**Par Apvienoto Nāciju Organizācijas Vispārējās konvencijas par klimata pārmaiņām Kioto protokola Dohas grozījumu**

**1.pants** Latvija kā Apvienoto Nāciju Organizācijas Vispārējās konvencijas par klimata pārmaiņām Kioto protokola (turpmāk – Kioto protokols) 4.pantā minētā Kioto protokola līgumslēdzēja puse saskaņā ar Padomes 2015.gada 13.jūlija lēmuma Nr.2015/1339 par to, lai Eiropas Savienības vārdā noslēgtu Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola Dohas grozījumu, un no tā izrietošo saistību kopīgu izpildi (turpmāk – Padomes lēmums Nr.2015/1339) 2.pantu apņemas pildīt Kioto protokola Dohas grozījumā (turpmāk – Dohas grozījums) paredzētās saistības kopīgi kopā ar citām Eiropas Savienības dalībvalstīm un Islandi saskaņā ar Padomes lēmuma Nr.2015/1339 1.pielikumā izteiktajiem nosacījumiem, nodrošinot, ka Kioto protokola A pielikumā uzskaitīto siltumnīcefekta gāzu emisiju apjoms, kas izteikts oglekļa dioksīda ekvivalentos, 2020.gadā nepārsniedz 80% no 1990.gada Eiropas Savienības, tās dalībvalstu un Islandes kopējā siltumnīcefekta gāzu emisiju apjoma, kas izteikts oglekļa dioksīda ekvivalentos, kas ir noteikts saskaņā ar Dohas grozījumu un Padomes lēmumu Nr.2015/1339.

**2.pants.** Dohas grozījums ar šo likumu tiek pieņemts un apstiprināts.

**3.pants**. Dohas grozījumā paredzēto saistību izpildi koordinē Vides aizsardzības un reģionālās attīstības ministrija.

**4.pants.** Likums stājas spēkā tā izsludināšanas dienā. Līdz ar likumu izsludināms Dohas grozījums angļu valodā un tā tulkojums latviešu valodā.

**5.pants.** Dohas grozījums stājas spēkā tā 2.pantā noteiktajā laikā un kārtībā, un Ārlietu ministrija par to paziņo oficiālajā izdevumā „Latvijas Vēstnesis”.

Ministru prezidente L.Straujuma

Iesniedzējs:

Vides aizsardzības un reģionālās attīstības ministrs K.Gerhards

Vizē: Valsts sekretārs G.Puķītis

04.08.2015. 14:00

238

H. Rimša

67026512, 26380127

Helena.Rimsa@varam.gov.lv